[ca] Aquesta tesi es basa en la recerca d'alternatives als fungicides convencionalment utilitzats en la indústria adobera. Aquests productes han de ser eficaços enfront un alt nombre de fongs, menys tòxics, més acceptables mediambientalment i atractius econòmicament. El principal objectiu és avaluar la capacitat antifúngica dels compostos seleccionats (registrats en la Directiva 98/8/CE); diiodometil-p-tolilsulfona, DIMPTS, 3-iodo-2-propinil-Nbutilcarbamat, IPBC, tiabendazol, TBZ, i la sal sòdica de dodecil-di(aminoetil)-glicina, TEGO, davant diferents tipus de fongs. Les soques utilitzades formen part de les espècies més comuns en les adoberies: Aspergillus brasilensis, Trichoderma harzianum, Alternaria alternata i Penicillium funiculosum. A part, s'han aïllat tres fongs diferents d'indústries adoberes per poder treballar amb contaminacions reals, espècies més resistents als productes antifúngics habituals. La capacitat antifúngica dels compostos seleccionats s'ha comparat amb els fungicides usats normalment en les adoberies: el 2-(tiocianometiltio)-1,3-benzotiazol, TCMTB, i una barreja de compostos fenòlics (p-cloro-m-cresol, PCMC, i o-fenilfenol, OPP). Primer s'ha determinat la Concentració Mínima d'Inhibició (CMI) de les molècules seleccionades davant els fongs descrits. Posteriorment, utilitzant pell wet blue per l'estudi, s'ha comparat l'eficàcia dels productes amb diferents ofertes de cadascun d'ells. Per completar els assajos, s'han aplicat els fungicides escollits en tres processos diferents: un adobament al crom, un píquel de conservació i un greixatge de pell adobada amb extractes vegetals. Sobre la pell obtinguda en cada procés s'han realitzat diverses proves de control de creixement de fongs per avaluar l'eficàcia dels productes, la determinació de la mínima quantitat de producte efectiva i la determinació del fungicida que resta en les diferents capes de la pell. L'avaluació de la toxicitat dels productes associada amb la seva aplicació i la viabilitat econòmica de les alternatives proposades complementen els estudis. L'elevada capacitat antifúngica demostrada utilitzant dos dels quatre fungicides proposats, el DIMPTS i el IPBC confirmen que són bons candidats per utilitzar-se com a fungicides alternatius en la indústria de la pell. Les pells obtingudes utilitzant aquests dos productes presenten bones característiques i l'impacte mediambiental és menor ja que la toxicitat de les aigües residuals obtingudes és més baixa que la toxicitat causada per l'aplicació dels productes convencionals.

[en] This thesis is focused on the search of alternatives to fungicides conventionally used in the tanning industry. These chemicals must be effective against a large number of fungi less toxic, more environmentally friendly and economically attractive. The main objective is to evaluate the fungicidal capacity of selected alternative compounds (Directive 98/8/CE); diiodometil p-tolylsulfone (DIMPTS), 3-Iodo-2-propynyl butylcarbamate (IPBC), thiabendazole (TBZ) and dodicine clorhydrate (TEGO) versus different types of fungi. The strains used belong to the most common species in tanneries: Aspergillus brasilensis, Trichoderma harzianum, Alternaria alternata i Penicillium funiculosum. In addition, different fungi from real pollution tannery have been isolated from the industry; these are species more resistant to common antifungal chemicals. The antifungal capacity has been compared with selected fungicides normally used in tanneries, such as 2-(thiocianometilthio)-1,3-benzothiazole (TCMTB) and the mixture of phenolic compounds, p-chloro-m-cresol (PCMC) and o-phenylphenol (OPP). First, the Minnimum Inhibition Concentration (MIC) of molecules has been determine against the selected fungi. Subsequently, the effectiveness of different offers of chemicals has been compared using wet blue leather. To complete the tests, selected fungicides have been applied in three different processes: a chrome tanning process, a preservative pickling process and a fatliquoring process of hides tanned with vegetable extracts. Further studies consisted of a microbiological control of samples inoculated with fungi common in tannery, determination of the minimum effective amount of chemical and determination of the fungicide content on the different layers of the hide. The evaluation of the toxicity of process wastewaters associated with their application and the economic viability of the proposed alternatives complemented the studies. The higher antifungal capacity of two of the four fungicides proposed, DIMPTS and IPBC, employed in different processes confirms that are good candidates to be used in the leather sector. Hides obtained using alternative fungicides showed good characteristics, and, from the environmental impact point of view, toxicity from wastewaters was lower for the alternative chemicals against those commonly used.